व्याकुल माइला गोल्डकपको नवौं संस्करण कात्तिकमा
व्याकुल माइला गोल्डकपको नवौं संस्करण आगामी कात्तिक ११ देखि १८ सम्म हुने भएको छ ।  नयाँ नेपाल सरोकार समाजले राष्ट्रगानका रचनाकार व्याकुल माइला (प्रदीपकुमार राई) को जन्मथलो ओखलढुंगाको मानेभञ्ज्याङ गाउँपालिका-६ सोक्मटार दुधकोशी किनार मैदानमा २०६८ सालदेखि 'व्याकुल माइला गोल्डकप' आयोजना गर्दै आएको छ । 
हिलेपानी (ओखलढुंगा) — व्याकुल माइला गोल्डकपको नवौं संस्करण आगामी कात्तिक ११ देखि १८ सम्म हुने भएको छ ।  नयाँ नेपाल सरोकार समाजले राष्ट्रगानका रचनाकार व्याकुल माइला (प्रदीपकुमार राई) को जन्मथलो ओखलढुंगाको मानेभञ्ज्याङ गाउँपालिका-६ सोक्मटार दुधकोशी किनार मैदानमा २०६८ सालदेखि 'व्याकुल माइला गोल्डकप' आयोजना गर्दै आएको छ । व्याकुल माइलाको उपस्थितिसहित २०८० भदौ २१ गते बिहीबार बसेको बैठकले यो वर्ष खेल आयोजना गर्ने निर्णय गरेको हो । खेल आयोजनाका निम्ति मानेभञ्ज्याङ गाउँपालिकाले ७ लाख रुपैयाँ बजेट विनियोजन गरेको पालिका उपाध्यक्ष आश्रचन राईले जानकारी दिएका छन् । आयोजक संस्थाका अध्यक्ष रक्षामान राईको अध्यक्षतामा बसेको बैठकले क्षमाराज राईको संयोजकत्वमा व्याकुल माइला गोल्डकप मूल समारोह समिति गठन गरेको छ। खेलमा प्रथम पुरस्कार नगद २ लाख २ हजार २ सय २२, द्वितीय १ लाख १ हजार १ सय ११ र सेमिफाइनलिस्टलाई २०-२० हजार रुपैयाँ तथा शिल्ड, मेडल, प्रमाणपत्र प्रदान गरिने छ ।